jkorsvik/nowiki_second_scrape_merged huggingface dataset:
Royal St. George’s Golf Club

Royal St. George's Golf Club er en av de mest prestisjetunge golfklubbene i Storbritannia. Den ble grunnlagt i 1887. Klubbens bane er blant dem som på omgang arrangerer The Open Championship.
Klubben har arrangert The Open tretten ganger siden 1894.  Da var det den første klubben utenfor Skottland til å avholde mesterskapet.  Blant vinnerne av The Open spilt på denne banen er Greg Norman og Walter Hagen.  Banen har mange helt eller delvis blinde hull.  Dette gikk av moten på 1940-tallet, og klubben arrangerte ingen Open-mesterskap på mange år.  På 1970-tallet ble banen modernisert, og i 1981 var The Open tilbake på St. George's.
St. George's har også arrangert The Amateur Championship tretten ganger.
Klubben ligger i Sandwich i Kent.  Klubbens Challenge Trophy ble først spilt i 1888, og er et av de eldste troféer i golf.
En av banens bunkere, Big Bertha på hull 4, er den dypeste i bruk på noen mesterskapsbane, og den nest dypeste i England.


== The Open Championship på Royal St. George's ==


== Eksterne lenker ==
Offisielt nettsted 
(en) Royal St George's Golf Club – kategori av bilder, video eller lyd på Commons
Cundinamarca

Cundinamarca er et departement sentralt i Colombia som grenser til nabodepartementene Boyacá, Meta, Tolima og Caldas. Cundimnamarca omslutter også nesten hele Distrito Capital de Bogotá. Hovedstaden i provinsen er Bogotá, som ligger utenfor Cundinamarcas grenser. Dette er et særfenomen blant Colombias provinser og skyldes at det stadfestes i Colombias grunnlov at Bogotá er hovedstad i Cundinamarca. Det kreves dermed en grunnlovsendring for å endre hovedstaden i provinsen. Andre byer er Engativá, Facatativá, Girardot, Soacha, Zipaquirá, Fusagasugá, og Guaduas.
Provinsen var opprinnelig en av ni stater i «Colombias forente stater».


== Rerferanser ==


== Eksterne lenker ==
(es) Offisielt nettsted 
(en) Cundinamarca Department – kategori av bilder, video eller lyd på Commons
Den transpadanske republikk

Den transpadanske republikk (Repubblica Traspadana - fra latinsk trans = på den andre siden (sett fra Roma) av + «Padana» = elven po) var en kortvarig republikk i det nordlige Italia, opprettet i 1796 under den franske hærs beskyttelse og ledet av Napoléon Bonaparte. Det påfølgende år gikk den inn i den da opprettede cisalpinske republikk.
Frankrikes styrker inntok Milano i Lombardia den 15. mai 1796, og Den transpadanske republikk som kort tid etter ble opprettet, omfattet Milano og Mantova. Den 9. juli 1797 slo Den transpadanske republikk seg sammen med Den cispadanske republikk og dannet Den cisalpinske republikk.
Alkymisten

Alkymisten (portugisisk: O Alquimista) er en roman av den brasilianske forfatteren Paulo Coelho. Den ble utgitt i 1988 og er i dag en av de mest solgte romanene i verden. Romanen handler om åndelig søken og om å følge sin drøm. 


== Handling ==
Boken forteller om den andalusiske gjetergutten Santiago, og hans drøm om å finne en av verdens rikeste skatter. Gjennom to netter, der han drømmer om en pike som forteller ham om hva som venter ham i Egypt, møtet med en spåkone som råder ham til å følge drømmen og møtet med en underlig gammel mann som påstår at han er kongen av Salem, bestemmer Santiago seg for å følge rådene. Fra Spania reiser han til Tanger og gjennom Egypts ørken til et møte med Alkymisten. 
Alkymisten er en utbrodering av eventyret «Sanndrømt» fra Tusen og en natt, fortalt den 351. natt. Jorge Luis Borges behandler det samme eventyret i sin novelle «Historien om de to som drømte» i boka «Nederdrektighetens historie».


== Tema ==
Boken har vært viktig for New Agebevegelsen fordi «den i romans form formidler sentrale sider ved deres verdensbilde og menneskesyn: den handler om åndelige søken, om å finne seg selv gjennom å se de magiske sammenhengene i tilværelsen og i et univers gjennomsyret av mystikk. Coelhos eget etterord til romanen gir da også til kjenne en sterk New Age-orientering, som igjen understrekes ved romanheltens opplevelse av å være i ett med verdenssjelen.».


== Referanser ==
Jan Groth (1946–2014)

For kunsteren, se Jan Groth (1938–2022)Jan Leonard Groth (født 25. februar 1946 i Greåker, død 27. august 2014 i Fredrikstad) var en norsk rockevokalist. Han debuterte i 1964 med singelen Burning Needles/Inside Love, med tekst og melodi av Thor G. Norås. Groth debuterte på MANU Records.Tidlig på 1970-tallet var Groth medlem av rockegruppen Aunt Mary. På 1980-tallet var han sentral i norsk kristenrock. Senere år fulgte karrieren to spor: dels tolkninger av Aage Samuelsens sanger, og dels bandet Just 4 Fun med Hanne Krogh, Marianne Antonsen og Eiríkur Hauksson. Just 4 Fun deltok for Norge i Eurovision Song Contest 1991 med låten «Mrs. Thompson».
Jan Groth ga ut platen Bridges Or Walls i februar 2006. Det er pop-rock med et snev av roots. I 2007 ga Groth ut Sanger fra T.B. Barratts salmebok til markeringen av 100-årsjubileet for pinsebevegelsen i Norge. Han vokste selv opp i pinsebevegelsen, og opptrådte ofte med sanger fra sitt barndomsmiljø.
Jan Groth døde etter å ha vært kreftsyk et års tid. Han var far til Stephan Groth i Apoptygma Berzerk og musiker Jonas Groth.


== Diskografi ==

AlbumGood to Know (1980)
Circle of Love (1982)
Roots (1984)
Ready to Ride (1986)
Thank You for the Music – the Best of Jan Groth (1993)
Synger Aage Samuelsen (1995)
Synger mer Aage Samuelsen (1995)
Arvegods (2000)
O Jesus du som fyller alt i alle (2004)
Bridges or Walls (2006)
Sanger fra T.B. Barratts salmebok (2007)
The Vinyl Albums (1980–1986)... remastered! (2009)
Mine julesanger (2011)
Aage Samuelsen-sangene og annet Arvegods (2012)
The Writing on the Wall (2016)SinglerBurning Needles/Inside Love (1965)
Dream of You/Little Egypt (1965)
You've Really Got a Hold On Me/Bye Bye Baby (1966, som Jan Groth and His Voodoos)
That's Why I Long For Tomorrow/How Do You Know (1984)
Ready to Ride/Dying World (1986)
Passing It On/Easy to Say I Love You (1986)
Jeg skulle ei sørge (2000)
Too Shy to Try (2006)
Keep You Company (2006)


=== Aunt Mary ===
AlbumAunt Mary (1970)
The Best of Aunt Mary (1974)
Bluesprints (1992)
The Things We Stood For (1970-1973) (2007)
Barbed Wire Waves (2009)SinglerDid You Notice?/The Ball (1970)
Jimi, Janis and Brian/Stop Your Wishful Thinking (1971)
Whispering Farewell/All My Sympaty For Lili (1971)
Rosalind/In the Hall of the Mountain King (1972)


=== Just 4 Fun ===
Ren 60 (1990)
Those Were the Days (1991)SinglerMrs. Thompson (1991)
A Dream and a Prayer/All I Really Wanna Do (1991)


=== Dr. Henderson's Blues Caravan ===
It's Driving Me Insane/Not the First But the Last (1968)


== Referanser ==


== Eksterne lenker ==
(en) Jan Groth (1946–2014) – kategori av bilder, video eller lyd på Commons 
(en) Jan Groth på Discogs 
(en) Jan Groth på MusicBrainz 
(no) Musikalsk foregangsmann i 50 år
Boknafjorden

Boknafjorden er en fjord i Rogaland. Fjorden er vid og åpen mot havet, og har innløp mellom Karmøy i nord og Tungeneset helt nord på Jæren i sør. Målt fra Imsen/Jarstein til Tengesdal er fjorden 94 kilometer lang. I fjordmunningen ligger en rekke øyer, der Rennesøy er den største. Midt inni er fjorden om lag 20 kilometer vid og forgrener seg i en rekke mindre side- og delfjorder (se under), foruten en rekke større øyer, der mange har ferje- og skyssbåtsamband. Store deler av fjellmassen er gammel havbunn (skifer og lignende mineralrike bergarter). Jordsmonnet på øyene er derfor fruktbart.Fjorden deler fylket i Nord-Rogaland og Sør-Rogaland, noe som har påvirket utviklingsmulighetene i fylket sterkt. Av den grunn er det planlagt en tunnel under fjorden, Boknafjordtunnelen. Tunnelen blir verdens lengste og dypeste undersjøiske veitunnel, den blir også en del av foreslått ferjefrie E39 mellom Kristiansand og Trondheim. 
Kommunene Kvitsøy, Rennesøy, Finnøy, Tysvær, Bokn og Karmøy ligger i eller ved Boknafjorden.
Fjorden 580 m dyp mellom Mortavika og Arsvågen. Nedstrandsfjorden er mer enn 700 meter mellom Stjernarøyane og Nedstrand Fjorden har et areal på 1579 km2 og er flateinnhold den fjerde største i Norge.Boknafjorden er ingen typisk fjord fordi den for en stor del ikke er skapt ved isbreenes graving, men ved at jordskorping har sunket inn.


== Side- og delfjorder ==
fra kysten mot innlandet

Innløp
Karmsundet
Skudenesfjorden
Kvitsøyfjorden
Hillefjorden
Idsefjorden
Høgsfjorden
Lysefjorden
Frafjord
Byfjorden
Fognafjorden
Gandsfjorden
Riskafjorden
Boknafjorden
Mastrafjorden
...
Boknasundet
Talgjefjorden
...
Hervikfjorden
Skjoldafjorden
Grindafjorden
Nedstrandsfjorden
Forasundet
Vestre Ombofjorden
Vindafjorden
Krossfjorden
Yrkefjorden
Vatsfjorden
Sandeidfjorden
Sandsfjorden
Lovrafjorden
Hylsfjorden
Saudafjorden
Jelsafjorden
Erfjorden
...
...


== Referanser ==
Puerto Inírida

Puerto Inírida er hovedstad i provinsen Guainía som ligger sørøst i Colombia. Byen ligger ved elven Río Inírida og ble opprettet i 1963.


== Eksterne lenker ==
Offisielt nettsted 
(en) Inírida – kategori av bilder, video eller lyd på Commons 
Bilde og kort beskrivelse av Puerto Inírida (spansk)
www.ciklid.se Svensk reisebeskrivelse fra områdene rundt byen
Guaviare (departement)

Guaviare er et departement i Colombia som ligger i det sentrale området av landet. Den grenser til nabodepartementene Guainía, Vaupés, Caquetá,  Meta og Vichada. Hovedstaden heter San José del Guaviare. Andre byer er blant andre El Retorno og Miraflores.


== Referanser ==


== Eksterne lenker ==
Offisielt nettsted 
(en) Guaviare Department – kategori av bilder, video eller lyd på Commons
San José del Guaviare

San José del Guaviare er en by og hovedstad i provinsen Guaviare i det sentrale Colombia. Byen ligger ved elva Guaviare, på østsiden av Andesfjellene, rundt 400 km sørøst for Bogotá. Den ble grunnlagt i 1910 og fikk bystatus i 1976. Byen har 34 863 innbyggere (2005). Hele kommunen, med et areal på 13 912 km², hadde 53 994 innbyggere (2005). 
Byens næringsliv er i hovedsak basert på jordbruksområdene rundt, hvor det produseres bananer, maniok, kakao og gummi. De viktigste håndverksproduktene er koster og børster basert på fiber fra chiquichiqui-palmen, samt andre produkter som hovedsakelig fremstilles av områdets urbefolkning. Fiske og husdyrhold er også viktig for regionens økonomi. 
Provinsens eneste lufthavn ligger like ved byen, og flyselskapet Satena har daglige flyvninger til Bogotá. Byen er knyttet til veinettet i resten av Colombia via en hovedvei mot nordvest. Byen har ikke jernbaneforbindelse. Elva Guaviare er også en viktig transportåre for byen og distriktet rundt.


== Referanser ==


== Eksterne lenker ==
Offisielt nettsted 
(en) San José del Guaviare – kategori av bilder, video eller lyd på Commons 
Nettsted for San José del Guaviare (spansk)
Huila

Huila er et departement sørvest i Colombia og grenser til nabodepartementene Meta, Caquetá, Cauca og Tolima. Departementet ble opprettet i 1905. Hovedstaden heter Neiva. Andre byer er Campoalegre, Pitalito og Plata.
Colombias største elv, Río Magdalena, har sitt utspring i Huila.


== Referanser ==


== Eksterne lenker ==
Offisielt nettsted 
(en) Huila Department – kategori av bilder, video eller lyd på Commons
Neiva

Neiva er hovedstad i provinsen Huila i Colombia og har en befolkning på 330.817 innbyggere. Byen ligger i Magdalenadalen og ble grunnlagt i 1612 av Diego de Ospina y Medinilla.


== Eksterne lenker ==
Neivanos.com
Christophe Moreau

Christophe Moreau (født 12. april 1971 i Vervins) er en fransk tidligere profesjonell syklist. Han debuterte som profesjonell syklist i 1995 for Festina, og syklet for dem fram til 2000. I 2001 gikk han til Crédit Agricole og ble kaptein på laget. I 2006 og 2007 har han syklet for AG2R Prévoyance, før han i 2008 gikk over til Agritubel. Da Agritubel la ned etter 2009-sesongen gikk han til Caisse d'Epargne før han la opp etter sesongen.


== Meritter ==
Tour de France 1996 : 75.-plass sammenlagt
Tour de France 1997 : 19.-plass sammenlagt
Criterium International 1998 : 1.-plass sammenlagt
Tour de France 1999 : 27.-plass sammenlagt
Tour de France 2000 : 4.-plass sammenlagt
Dauphine Libere 2001 : 1.-plass sammenlagt
Tour de France 2001 : 1 etappeseier
4 Jours de Dunkerque 2002 : 1 etappeseier
4 Jours de Dunkerque 2003 : 2 etappeseiere
Tour de France 2003 : 8.-plass sammenlagt
Trophee des Grimpeurs 2004 : 1.-plass sammenlagt
Dauphiné Libéré 2004 : 1 etappeseier
Tour de France 2004 : 12.-plass sammenlagt
Tour de France 2005 : 11.-plass sammenlagt
Tour de France 2006 : 8.-plass sammenlagt
Dauphiné Libéré 2006 : 2.-plass sammenlagt
Dauphiné Libéré 2007 : 1.-plass sammenlagt


== Referanser ==


== Eksterne lenker ==
(en) Christophe Moreau – kategori av bilder, video eller lyd på Commons 
(en) Christophe Moreau – Olympedia 
(en) Christophe Moreau – Sports-Reference (OL-resultater – arkivert) 
(en) Christophe Moreau – ProCyclingStats 
(en) Christophe Moreau – Cycling Archives 
(en) Christophe Moreau – Cycling Quotient 
(en) Christophe Moreau – CycleBase
David Moncoutié

David Moncoutié (født 30. april 1975 i Provins) er en fransk syklist.
Han begynte å sykle profesjonelt i 1997, syklet hele tiden fram til han la opp etter 2012-sesongen for laget Cofidis.
Han fikk sin første seier i 1999, da han vant en etappe i Dauphiné Libéré.
Han vant klatretrøya i Vuelta a España i 2008, 2009, 2010 og 2011.


== Seire ==
11. etappe i Vuelta a España 2011
8. etappe i Vuelta a España 2010
13. etappe i Vuelta a España 2009
8. etappe i Vuelta a España 2008
Klatretrøya i Vuelta a España 2008-2011
Klatretrøya i Paris-Nice 2006
Klatretrøya i Paris-Nice 2005
11. etappe i Tour de France 2004
Sammenlagt i Tour de l'Ain i 2011
12. etappe i Tour de France 2005
Grand Prix de Lugano i 2003
1 etappeseier i Baskerland rundt i 2005


== Resultater fra Tour de France ==
Tour de France 2000: 48.-plass sammenlagt
Tour de France 2001: 13.-plass sammenlagt
Tour de France 2003: 43.-plass sammenlagt
Tour de France 2004: 34.-plass sammenlagt og 1 etappeseier
Tour de France 2005: 67.-plass sammenlagt og 1 etappeseier
Tour de France 2006: 58.-plass sammenlagt
Tour de France 2008: 42.-plass sammenlagt
Tour de France 2009: 57.-plass sammenlagt
Tour de France 2011: 41.-plass sammenlagt


== Referanser ==


== Eksterne lenker ==
(en) David Moncoutié – ProCyclingStats 
(en) David Moncoutié – Cycling Archives 
(en) David Moncoutié – Cycling Quotient 
(en) David Moncoutié – CycleBase
Santiago Botero

Santiago Botero Echeverry (født 27. oktober 1972 i Medellín, Colombia) er en colombiansk syklist. Han har syklet Tour de France tre ganger, og Spania rundt fire ganger.
I store deler av karrieren sin har han syklet for Kelme. I 2003 ble han med i T-Mobile Team, men der mente man at han manglet treningsdisiplin.
Han vant VM i tempo i 2002. Han har vunnet tre etapper i Tour de France. I Tour de France 2000 fikk han dessuten klatretrøya.
Botero var blant de trettitalls profesjonelle syklister som ble navngitt som klienter av dopinglegen Eufemiano Fuentes.


== Lag ==
1997-2002 Kelme
2003-2004 T-Mobile Team
2005-2006 Phonak Hearing Systems
2007 UNE-Orbitel
2008 Rock Racing Team


== Referanser ==


== Eksterne lenker ==
(de) Santiago Botero – Munzinger Sportsarchiv 
(en) Santiago Botero – Olympedia 
(en) Santiago Botero – Sports-Reference (OL-resultater – arkivert) 
(en) Santiago Botero – ProCyclingStats 
(en) Santiago Botero – Cycling Archives 
(en) Santiago Botero – Cycling Quotient 
(en) Santiago Botero – CycleBase
Pau

Pau er en kommune og hovedstad i departementet Pyrénées-Atlantiques i regionen Nouvelle-Aquitaine i det sørvestlige Frankrike.
Pau ligger 10 mil fra Atlanterhavet og 5 mil fra fjellene Pyreneene.
Rett sør fra Pau ligger Jurançon som er kjent for sine søte hvitviner. Sykkelrittet Tour de France bruker Pau svært ofte som start eller målby for etapper gjennom Pyreneene.


== Historie ==
Det ble bygd festningsverk på stedet på 1000-tallet; det er ikke sikkert at det har eksistert en bosetting her før. Pau betyr «palisade» på oksitansk, og var sete for vicomtene i Béarn. Pau ble derfor hovedstad i Béarn i 1464.
Château de Pau har to tårn fra 1100-tallet, mens det største er fra 1300-tallet. Det ble tidlig på 1500-tallet omgjort til bosted av Gaston Fébus, greve i Foix, og ble brukt som residens av kongene av Navarra når de besøkte Béarn.
Kong Henrik IV av Frankrike (1553–1610) ble født i Pau, etter at hans mor, dronning Jeanne d'Albret av Navarra, hadde krysset Pyrenéene for å sikre at han skulle bli født i Frankrike. Leppene til barnet ble fuktet med den lokale vinen og gnidd med hvitløk like etter han var født. Da Henrik IV dro bort fra Pau for å bli Konge av Frankrike, sa han at han gav ikke Béarn til Frankrike, han gav Frankrike til Béarn.
Kong Karl Johan av Sverige og Norge ble også født på châteauet, i 1763. Slottet blir i dag regnet som et fransk historisk monument og inneholder en flott samling av veggtepper.
Napoleon III pusset opp slottet, mens Pau la til gater av Belle Époque-arkitektur, før moten flyttet seg til Biarritz. Pau er fremdeles et stort senter for vintersport og ridning, og er også åsted for et terrengritt for hest.


== Referanser ==


== Eksterne lenker ==
(fr) Offisielt nettsted 
(en) Pau, France – kategori av bilder, video eller lyd på Commons 
(en) Pau – galleri av bilder, video eller lyd på Commons 
Kommunedata INSEE
Turistkontoret i Pau
Matra

Mátra er også en fjellkjede i Ungarn.Matra var et fransk selskap som drev innen luftfart og produksjon av våpen og biler.  Fram til 1984 var de også et bilmerke.  I dag (2005) er de en del av Lagardère Group.
Matra var eiet av Floirat-familien, og ble kjent på 1960-tallet da de begynte med bilproduksjon etter å ha kjøpt opp Automobiles René Bonnet.  Matra Automobiles produserte løpsbiler og sportsbiler med stort hell og deltok blant annet i formel 1 på 1960 og 1970-tallet.
Senere bygde de en rekke egne mer ordinære bilmodeller, og de bygger fremdeles biler for Renault.


== I Norge ==
Matra ble importert til Norge fra 1974 til begynnelsen av 1980-tallet gjennom Chrysler Norge, men ble ofte registrert som Simca eller Talbot.


== Eksterne lenker ==
(fr) Offisielt nettsted 
(en) Matra – kategori av bilder, video eller lyd på Commons 
Bilnorge.no sin historie om merket
Till Lindemann

Till Lindemann (født 4. januar 1963 i Leipzig) er en tysk sanger og dikter, mest kjent som vokalist og tekstforfatter i bandet Rammstein, men utgjør også sitt eget soloprosjekt «Lindemann,» som frem til desember 2020 også bestod av den svenske multiinstrumentalisten Peter Tägtren. Han valgte å fortsette dette prosjektet med ny besetning.  


== Biografi ==
Lindemann ble født i Leipzig og vokste opp i bydelen Wendisch-Rambow i Bad Kleinen og i Rostock i Mecklenburg-Vorpommern. Faren, Werner Lindemann, var en svært kjent barnebokforfatter i DDR. Moren, Brigitte («Gitta») Lindemann, var journalist. Mellom 1992 og til hun ble pensjonert i 2002 var hun kultursjef ved Norddeutscher Rundfunk i Schwerin. Foreldrene  skilte seg i 1975, da Till var tolv år. Lindemann har en søster som er seks år eldre.Lindemann var i ung alder konkurransesvømmer og bodde på internat en periode han gikk på en sportskole for barn og ungdom. Han var landslagsdeltaker i aldersbestemte klasser og uttatt til OL 1980 i Moskva, men ble nektet deltakelse etter at han under europamesterskapet i svømming for ungdom i Firenze (noen kilder oppgir Roma) stakk av fra hotellet  for å gjøre seg kjent med Vesten. Deretter begynte han i håndverkerlære, blant annet som korgfletter og tømmermann. I 1996 fikk han fagbrev som pyrotekniker.


== Musikalsk karriere ==
I 1986 begynte Lindemann å spille trommer i det tyske bandet First Arsch.
På 1990-tallet begynte han å skrive sangtekster som var delvis basert på dikt han hadde skrevet. Han ville da starte et soloprosjekt med disse tekstene, men da Richard Z. Kruspe spurte om han ville være med i Rammstein svarte han ja. De brukte tekstene han hadde skrevet til en demo.


== Referanser ==


== Kilder ==
Vincent Grundke: Rammstein-Poet Till Lindemann wird heute 51, 4. januar 2014
Melanie Haack, Robert Dunker, Petra Schurer : «Biedermann und Lindemann über Musik und Sport», Welt Online 21. november 2009
Michael Pilz: «Rammstein sind Deutschlands erfolgreichste Lyriker», Die Welt 28. september 2004


== Eksterne lenker ==
(en) Till Lindemann – kategori av bilder, video eller lyd på Commons 
(en) Till Lindemann på Internet Movie Database 
(sv) Till Lindemann i Svensk Filmdatabas 
(fr) Till Lindemann på Allociné 
(en) Till Lindemann hos The Movie Database 
(en) Till Lindemann på Discogs 
(en) Till Lindemann på MusicBrainz 
(en) Till Lindemann på Encyclopaedia Metallum 
(en) Till Lindemann på Spotify 
(en) Till Lindemann på Last.fm 
(en) Till Lindemann på Genius — sangtekster 
(en) Till Lindemann på AllMusic 
(en) Till Lindemann på AllMusic 
Till Lindemann på Facebook 
Till Lindemann på Instagram 
Till Lindemann på YouTube
Riohacha

Riohacha er hovedstad i provinsen La Guajira som ligger nordøst i Colombia. Byen ble grunnlagt på begynnelsen av 1500-tallet av den tyske oppdageren Nikolaus Federmann under navnet «Nuestra Señora de los Remedios del Río de la Hacha.» I 1596 ble Riohacha angrepet av engelskmannen Francis Drake.


== Eksterne lenker ==
fakta om Riohacha (spansk)
Nikolaus Federmann

Nikolaus Federmann (født ca. 1505 i Ulm, død 1542 i Valladolid) var en tysk handelsagent og oppdager som reiste i Venezuela og Colombia. Han skal blant annet ha grunnlagt byen Riohacha nordøst i Colombia.


== Referanser ==


== Litteratur ==
Arnold Federmann: Deutsche Konquistadoren in Südamerika. Mit einem Nachdruck der „Indianischen Historia“ des Nicolaus Federmann des Jüngeren von Ulm. Berlin: Hobbing, 1938, 163 S.
Niclaus Federmann: Indianische Historia. Ein schöne kurtzweilige Historia Niclaus Federmanns des Jüngern. Faksimile-Ausgabe nach dem Original in der Österreichischen Nationalbibliothek [von] 1557 Wien: Volkstum-Verlag, 1994, 120 Seiten, ISBN 3-85342-047-8
(de) Hermann Kellenbenz: «Federmann, Nikolaus.» I Neue Deutsche Biographie (NDB). Bind 5, Duncker & Humblot, Berlin 1961, ISBN 3-428-00186-9, s. 43 f. (digitalisering).
Karl Heinrich Panhorst: Nikolaus Federmann und die Entdeckung Neu-Granadas. Iberica, Band VII, [1927], S. 106–130
(de) Albert von Pfister: «Federmann, Nikolaus». I Allgemeine Deutsche Biographie (ADB). Bind 6, Duncker & Humblot, Leipzig 1877, s. 598 f.
Magdalena (departement)

Magdalena er et departement nordøst i Colombia som grenser til nabodepartementene La Guajira, Cesar Bolívar og Atlántico. Departementet er oppkalt etter elva Rio Magdalena og var en av de opprinnelige ni departementene som dannet «Colombias forente stater». Hovedstaden i Magdalena er Santa Marta. 


== Referanser ==


== Eksterne lenker ==
Offisielt nettsted 
(en) Magdalena Department – kategori av bilder, video eller lyd på Commons 
(en) Magdalena Department – galleri av bilder, video eller lyd på Commons
Glukagon

Glukagon er et hormon som produseres i bukspyttkjertelen, i samme område som insulin. Insulin produseres i betaceller, mens glukagon produseres i alfaceller. Glukagon har den motsatte effekten av insulin, dvs. at det får blodsukkeret til å stige.  Mennesker med diabetes type 1 bruker glukagon i sprøyteform ved hard føling eller insulinsjokk.
Glukagon virker ved å binde seg til glukagonreseptorer. Glukagonreseptorer finnes mest i leveren, og i nyrene. 
Glukagon øker blodsukkernivået ved: a) glykogenolyse, dvs nedbrytning av sukkerlageret i leveren, og b) glukoneogenese, dvs nydannelse av sukker.
Hos friske personer synker glukagonnivået ved inntak av karbohydratrike måltider. Personer med type 2 diabetes mangler denne evnen til å hemme leverens sukkerproduksjon ved matinntak. 
Det er inkretinhormonet GLP-1 (Glucagon-like peptide 1) som sender signaler til alfaceller om å redusere frisetting av glukagon ved matinntak.